CELEX: C2004/284/40
Language: el
Date: 2004-11-20 00:00:00
Title: Υπόθεση T-331/04: Προσφυγή του Stephen Stork κατά της Επιτροπής των Ευρωπαϊκών Κοινοτήτων που ασκήθηκε στις 11 Αυγούστου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/20
            
         Προσφυγή του Stephen Stork κατά της Επιτροπής των Ευρωπαϊκών Κοινοτήτων που ασκήθηκε στις 11 Αυγούστου 2004
   (Υπόθεση T-331/04)
   (2004/C 284/40)
   Γλώσσα διαδικασίας: η γερμανική
   Ο Stephen Stork, κάτοικος Chaumont-Gistoux (Βέλγιο), εκπροσωπούμενος από τον δικηγόρο Bernd Arians, άσκησε στις 11 Αυγούστου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει, πρώτον, την απόφαση της Επιτροπής της 5ης Μαΐου 2004 που αφορούσε τη διοικητική ένσταση του προσφεύγοντος και, δεύτερον, την απόφαση της Επιτροπής της 10ης Δεκεμβρίου 2003 να τον κατατάξει στον βαθμό A7,
            
         
               —
            
            
               να υποχρεώσει την Επιτροπή να εκδώσει νέα και πλήρως αιτιολογημένη απόφαση για τη βαθμολογική κατάταξη του προσφεύγοντος,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων προσβάλλει την απόφαση της Επιτροπής να τον κατατάξει στον βαθμό A7, μισθολογικό κλιμάκιο 3. Κατά τον προσφεύγοντα, πρόκειται για κακή χρήση διακριτικής ευχέρειας κατά την εφαρμογή του άρθρου 31, παράγραφος 2, του Κανονισμού Υπηρεσιακής Καταστάσεως των υπαλλήλων.
   Ο προσφεύγων ισχυρίζεται ότι με την προσβαλλόμενη απόφαση δεν ελήφθησαν υπόψη ουσιωδέστατα στοιχεία για τη βαθμολογική του κατάταξη, τα οποία αφορούσαν την ποιότητα της επαγγελματικής του πείρας, ότι δεν πραγματοποιήθηκε καμία εκτίμηση της σημασίας που είχαν τα στοιχεία αυτά για την κατάταξή του στην πρώτη θέση εργασίας του και ότι δεν αξιολογήθηκαν ορθά οι ανάγκες της καθής στον οικείο τομέα.
   Επιπλέον, ο προσφεύγων ισχυρίζεται ότι η καθής δεν άσκησε τη διακριτική εξουσία της, παραβίασε τις αρχές της προστασίας της δικαιολογημένης εμπιστοσύνης και της ίσης μεταχειρίσεως και τέλεσε σφάλματα ως προς τη διαδικασία και την αιτιολόγηση.